ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
15 มิ.ย. 2559

สรุปตลาดภาคเช้า
ตลาดภาคเช้าปรับตัวลดลงเล็กน้อย 0.43 จุดโดยเคลื่อนไหวแกว่งตัวในกรอบแคบ ขณะที่ตลาดรอบบ้านสลับบวกสลับลบ มีทิศทางไม่ชัดเจน สำหรับกลุ่มที่ปรับตัวลดลงนำโดยกลุ่มพลังงาน -0.3% และกลุ่ม ICT -0.3% ด้านปริมาณการซื้อขายอยู่ในระดับปานกลางที 2.0 หมื่นล้านบาท
 
แนวโน้ม ภาคบ่าย
คาดดัชนีจะอ่อนตัวลง เรามองตลาดจะได้รับอิทธิพลลบของปัจจัยจากต่างประเทศในประเด็น Brexit ประกอบกับราคาน้ำมันที่อ่อนตัวลงกดดันหุ้นในกลุ่มพลังงาน อย่างไรก็ดี เรามองว่าตลาดจะยังไม่ผันผวนจากที่คาดว่านักลงทุนยังรอผลการประชุม FOMC ในช่วงเช้ามืดของวันนี้ สำหรับกลุ่มที่แนะนำให้เก็งกำไรคือกลุ่มสายการบิน ซึ่งได้ประโยชน์จากราคาน้ำมันที่อ่อนตัวลง
 
วิเคราะห์ทางเทคนิค
IHL
ราคาปิด 8.50 บาท
แนวรับ   8.35 บาท
แนวต้าน 9.50 บาท
แนว cut loss เมื่อราคาหุ้นใกล้หลุด 8.20 บาท
 
กราฟ IHL (180 นาที) ฟอร์มตัวเป็น U-Curve เต็มรูปแบบ  มีเป้าหมายในการวิ่งไปยัง 9.50 บาท โดยจะต้องผ่าน 8.50 บาทให้ได้ภายในเร็วๆ  นี้ เพื่อให้เกิดสัญญาณซื้อที่ยืนยันการขึ้น  ทั้งนี้มี Stoch ที่โค้งตัวตั้งท้อง buy signal สนับสนุนอยู่แล้ว หากผ่าน 8.50 บาท จะทำให้วิ่งได้แรงขึ้น แนะนำเก็งกำไร
 
เด็กแนว
EIC  ชื่อที่เด็กแนวเคยขนานนามให้ว่ามิลานตัวนี้  จำได้ว่ากลับมาให้หุ้นตัวนี้ล่าสุดเมื่อต้นเดือนนี้เอง จากนั้นราคาหุ้นก็หวือหวาไม่ผิดหวัง  เด็กแนวนำเสนอไปว่าให้จับตาความเคลื่อนไหวทางด้านกีฬาของหุ้นตัวนี้ น่าจะมีอะไรดีๆ  กับจีน  โดยเฉพาะอย่างยิ่งการเซ็นสัญญาเพิ่มเติมเรื่องศูนย์ฝึกกีฬา และส่งผลให้รายได้ในระยะยาวกับริษัทเกิดขึ้น 
รวมทั้งโอกาสที่จะเข้ามาทำศูนย์ฝึกในเมืองไทยจับมือกับทีมฟุตบอลระดับโลกกับเจ้าพ่อสินค้าปลอดภาษี   ถ้าอยากได้ข้อมูลเพิ่มไปค้นหาย้อนหลังประมาณไม่เกิน 1 เดือนเด็กแนวมีประเด็นหลายอย่างเขียนให้อ่านไปแล้ว  ล่าสุดพบว่ามีนักลงทุนท่านหนึ่งเข้าเก็บหุ้นจนแตะระดับ 10% เช้าไปแล้วตรวจสอบประวัติเคยเป็นผู้บริหารของบริษัทที่ร่วมรวมข้อมูล และประมูลผลบริษัทต่างๆ  ธุรกิจต่างๆ ชื่อดังของโลกประจำเมืองไทย
แสดงว่าข้อมูลข่าวสารต้องรู้อะไรมาจึงเก็บหุ้นต่อเนื่อง และย้อนหลังไปเข้าเก็บ TAPAC, SCI ตั้งแต่ราคาเพิ่งตั้งเต้าซะด้วยจากนั้นราคาก็ขึ้นผิดปกติอย่างต่อเนื่อง ดังนั้นการเก็บหุ้นตัวนี้ในขณะที่ราคายังไม่สูง ก็ลองเปรียบเทียบดูแล้วกันว่ามันจะไปได้แค่ไหน  กราฟหลังจากพักตัวก็ตั้งลำรอบใหม่  สัญญาณซื้อกลับมาเป็นรู้ชายธงแบบ Zig Zag มีโอกาสกระชากตัวไปได้ยาวถึง 1.10 บาท ติดไม้ติดมือกันไว้  กำหนดจุด Stop loss แต่พองาม แค่นี้ก็จำกัดความเสี่ยงมากแล้ว